KS Daily View 13 ม.ค. 2023
13 มกราคม 2566

KS Daily View 13.01.2023 > เงินเฟ้อสหรัฐ ธ.ค. ชะลอ หนุนหุ้นโลก สัปดาห์หน้ารอตัวเลขเศรษฐกิจฝั่งจีน/ สหรัฐ SET คาดแกว่งตัว 1680-1691  จุด หุ้นแนะนำวันนี้ BE8, MAKRO
สรุปตลาดหุ้นเมื่อวาน
ในประเทศ : SET Index ปิด 1687.45 จุด(0.1%) โดยหุ้นที่หนุนดัชนีหลักๆ คือ BCP+8.6%, KCE+6.6%, DELTA+2.6% ฯลฯ ส่วนหุ้นที่กดดัชนีคือ ESSO-17%, GULF -2.26% ฯลฯโดยต่างชาติยังคงซื้อสุทธิต่อเนื่องทุกวันตั้งแต่ต้นปี  สวนทางกับกองทุนที่ขายสุทธิติดต่อกัน
ต่างประเทศ : ตลาดหุ้นสหรัฐปรับตัวขึ้นต่อเมื่อวานหลังรายงานเงินเฟ้อสหรัฐ เดือน ธ.ค. ชะลอลงแต่ Inline ที่ตลาดคาดที่ 6.5%YoY  โดยรวมหนุนดัชนี Dow Jones 0.64%DoD, ดัชนี S&P500 0.34%, NASDAQ 0.64% โดย Sector ในดัชนี S&P500 ของสหรัฐ ปรับขึ้นเกือบยกแผง Energy + 1.87%, Real Estate  1.09%,Communication Services +0.83%, IT 0.72%ฯลฯ ส่วนกลุ่มที่ Underperform คือกลุ่ม Consumer Staples -0.79%, Utilities -0.64%
มุมมองตลาดหุ้นไทยวันนี้ :  เราประเมินตลาดหุ้นไทยวันนี้แกว่งตัวขึ้นในกรอบ 1680-1691 จุด สอดคล้องตามต่างประเทศ หลังเงินเฟ้อสหรัฐลดลงซึ่งทำให้
1.) Bond Yields ล่าสุดแกว่งตัวลงต่อ มองเป็นบวกต่อกลุ่มการเงิน  แนะนำ AEONTS, BAM,JMT, HENG  กลุ่มโรงไฟฟ้า แนะนำ BGRIM, SSP
2.) Dollar Index อ่อนค่าทำจุดต่าสุดตั้งแต่กลางปี 2022 หนุนค่าเงินบาทเช้านี้แข็งค่าต่อเนื่องล่าสุดอยู่ที่ 33.0 บาทประเมินเป็นปัจจัยบวกต่อ Fund Flow ไหลเข้าไทย บวกต่อ หุ้นขนาดใหญ่และกลุ่มโรงไฟฟ้า แต่จะลบต่อกลุ่มส่งออก
เชื่อตลาดวันนี้ตลาดจะเริ่มกลับมาให้น้ำหนักตัวเลขเศรษฐกิจของประเทศสำคัญต่อ  หลักๆคือ ฝั่งจีน ติดตามวันนี้ตัวเลขส่งออก และนำเข้าของจีนเดือน ธ.ค. คาด -3.2% YoY และ -4.4% YoY ตามลำดับ และสัปดาห์หน้าวันอังคารหน้า GDP Growth ของจีนงวด 4Q22  คาด 1.8%YoY จาก 3.9%YoYในงวด 3Q22 หากออกมาชะลอเรามองว่าตลาดได้ตอบรับไปในราคาแล้วและมองข้ามไปงวด 1Q22 คาดจะฟื้นตัวตามการเปิดประเทศในวันที่ 8 ม.ค.66  เช่นเดียวกับฝั่งสหรัฐสัปดาห์หน้ารอติดตามดัชนีราคาผู้ผลิตพื้นฐานสหรัฐ (Core PPI) (ธ.ค.)ตลาดคาด 5.9%YoY จาก 6.2%YoY ในเดือน พ.ย. และตัวเลขบ้านสหรัฐ อาทิ ยอดขายบ้านมือสอง (Existing Home Sales) (ธ.ค.) ตลาดคาด -5.4%MoM
ประเด็นอื่นๆที่ต้องติดตาม
1.) ธนาคารแห่งประเทศไทยเมื่อวานเปิดรับฟังความเห็น 12 ม.ค.-12 ก.พ. เรื่องแนวทางอนุญาตให้จัดตั้งธนาคารไร้สาขา Virtual bank หรือ Digital-only bank ไว้ว่า คือ ธนาคารพาณิชย์ที่ดำเนินธุรกิจบนช่องทางดิจิทัลแบบเต็มรูปแบบ แจก License ไม่เกิน 3 ราย ทุนเริ่มต้น 5 พันล้าน KS ประเมินเป็นบวกต่อหุ้นกลุ่ม Tech Consult  อาทิ BE8 BBIK  คาดจะหนุนงานเพิ่ม  ม.หอการค้าไทย รายงาน 1.)ดัชนีความเชื่อมั่นผู้บริโภคเดือน ธ.ค. ปรับตัวดีขึ้นต่อเนื่องเป็นเดือนที่ 7 สูงสุดในรอบ 25 เดือน  
2.) คาด 'เลือกตั้ง' ปีนี้  เงินสะพัด 5 หมื่นล้าน หรือราว 0.5%ของ Real GDP 2022 เราประเมินหุ้นที่ได้ประโยชน์จากการเลือกตั้ง หลักคือ กลุ่มสื่อ อาทิ PLANB, ค้าปลีก อาทิ MAKRO
Theme แนะนำการลงทุนในช่วงนี้
1.) หุ้นที่แนวโน้มกำไรเติบโตต่อเนื่องในงวด 4Q22 โดยหุ้น Small cap ที่อาทิ SNNP, SABINA, DDD,SHR,  กลุ่มการเงินแนะนำ  AEONTS ,HENG  กลุ่มค้าปลีกแนะนำ DOHOME  2.) กลุ่ม Anti commodity  กลุ่มโรงไฟฟ้า  แนะนำ BGRIM, SSP  กลุ่มวัสดุก่อสร้างแนะนำ TOA 
ประเมินตลาดหุ้นไทยวันนี้ แกว่งในกรอบ 1680-1691 จุด  หุ้นแนะนำ BE8, MAKRO
Top pick
BE8(ราคาพื้นฐาน 69.1 บาท)
1.) เราประเมินหุ้น Tech Consult คาดได้ Sentiment บวกตามหุ้น Tech สหรัฐ
2.) เรายังคงมุมมองเชิงบวกต่อแนวโน้มการเติบโตของ BE8 จากยอด backlog ที่แข็งแกร่งในปี 2022 และทิศทางกำไรที่ดีต่อเนื่องในงวด 4Q22 และปี 2023
MAKRO(ราคาพื้นฐาน 46.0 บาท)
1.) เรามีการปรับราคาเป้าหมายขึ้นเป็น 46.0 บาท มี Upside เพิ่มราว 10%
2.) บริษัทให้ Guidance ปี 2023 เชิงบวก โดยการเติบโตของยอดขายคาดโต 2 หลัก โดยเราคาดว่ากำไรปี 2023  จะเติบโตอย่างแข็งแกร่งที่ 65% YoY
รายงานตัวเลขเศรษฐกิจ
วันศุกร์ ติดตาม ตัวเลขยอดขายรถยนต์ของจีนเดือน ธ.ค. คาด -5% YoY ตัวเลขปริมาณเงิน M2 ของจีนเดือน ธ.ค. คาด +12.2% YoY (ทรงตัวจากเดือนก่อนหน้า) ตัวเลขส่งออก และนำเข้าของจีนเดือน ธ.ค. คาด -3.2% YoY และ -4.4% YoY ตามลำดับ ตัวเลข Full year GDP Growth 2022 ของเยอรมัน คาด +1.9% YoY ตัวเลข Michigan Consumer Sentiment เดือน ม.ค. คาด 60 จุด (+0.5% MoM)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY